Odense Adresse-Contoirs Efterretninger, 1834-05-05
Politiet har anvendt Selskabsloven paa den her i umindelige Tider værende Casino-Klub. Den uden Lov og Dom afsatte Postdirektor Steiner havde i Juli-Revolutionen udmærket sig ved Mod og Tapperhed og var en Ven af Benjamin Constant. Jkke heller har der i hans Embedstid været klaget over Breves Aabning! J TouLouse er udstædt 24 Arrestbefalinger; i Montpellier er Professoren ved det medicinske Fakultet, Hr. Lallemand, Advocaten Laissal og Flere, som havde underskrevet en Protest imod Selskabsloven, hæftede. Ved en Huussøgning hos den bekjendte Republikaner April i Passyfandtes imellem hans Papirer Jndbydelse til en - ventelig ældre Forsamling hos General Lafauette. Ved det 36te Linie=Regiment i Paris ere 22 Soldater fængslede for Deeltagelse i Menneskerettighedernes Forening. Efterretningen om endeel Officerers og Underofficerers Anholdelse, have de Første erklæret for Usandhed. Alle Pariser Blade udmærke den Kontrast, som findes imellem Arbeidernes sidste Procession i London og Tildragelserne her, hvor Regjeringen ved den mindste Leilighed lader marschere, opstille Tropper og sætter sig i en krigersk Positur. Anderledes bar Lafauette og Odilon-Barrot, Hiin som Nationalgardens Anfører og Denne som Præfekt i Seine=Departementet, sig af, den Gang det hævnfnysende Folk strømmede til Luxemburg-Palaiet, for at forlange Polignac og Konsorter straffede. De brugte Fornuftens Vaaben; deres Formaninger bleve hørte og ingen Blodsdraabe spildtes. Til Genf ere ankomne endeel Flygtlinge fra Lyon. De saakaldte Mutualister, hvis Proces gav Anledning til Mytteriet sammesteds, ere nu dømte til Fængsel blot fra 8 Dage til 2 Maaneder. En Gjenstand for den almindelige Opmærksomhed er det nu, hvorvidt Regjeringen kan tilpligtes at erstatte den Staden tilføiede Skade. J en Note, som den ankomne Deputation har ladet uddeele i Kammeret, og som med de allerloyaleste Udtryk dog indeholder Henpeeg, der see ud som en Misbilligelse af Regjeringens Forholdsregler, anføres blandt andet, at det ikke er Oprørerne, men Garnisonen, som har tilføiet hiin Skade, og at Staden ved Nationalgardens Opløsning var hindret fra at beskytte sig selv, ligesom det var de gode Borgere under Dødstraf forbudt at samle sig i Gaderne. Naar altsaa Regjeringen til sit Selvforsvar har seet sig nødsaget til at forgribe sig paa den private Eiendom, maa Godtgjørelsen ogsaa falde den til Last. Frankerig hedder det - vil betale denne sin Gield. Regjeringen maa og kan ikke ville, at den offentlige Ordens Seier koster dens rolige Borgere Taarer o. s. v. Spørgsmaalet bliver nu, enten Man finder det tjenligst at bringe dette Offer, eller at see denne prægtige Jndustriestad gaae under. Ei allene finde over 80,000 Arbeidere Brød ved Silkefabrikationen, men i over 20 Departementer dyrkes Morbærtræer, og Landmanden indløser imellem 50 og 60 Millioner for Silke. Ogsaa Mairen Hr. Prunelle har i Kammeret understøttet Sagen, og viist, at det er Statens Pligt at godtgjøre den ulykkelige Stad, hvis det ikke skal gaae som i Aaret 1793, da alle Fabrikanterne udvandrede til Schweitz og Savoyen. Faaer Deputationen Afslag overalt, troer Man, at den vil forsøge at gaae Rettens Vei.